ຜູ້​ເສຍ​ຊີ​ວິດ​ສູງ​ສຸດ​ຈາກ ໄວ​ຣັ​ສໂຄ​ໂຣ​ນາ ແຊງ ກາຍ​ຜູ້​ທີ່​ເສຍ​ຊີ​ວິດ ຈາກ​ໂຣກ​ລະ​ບາດ SARS
ສື່ມວນ​ຊົນ ຍີ່​ປຸ່ນ ໄດ້​ລາຍ​ງານ​ໃນ​ວັນ​ຈັນ​ມື້ນີ້​ວ່າ ມີຫຼາຍກວ່າ 60 ກໍ​ລະ​ນີ​ທີ່​ໄດ້​ຮັບ​ການ​ຢືນ​ຢັນ​ຢູ່​ເທິງ​ເຮືອ​ສຳ​ລານ​ທີ່​ໄດ້​ທຽບ​ທ່າ​ຢູ່​ແຂວງ ​ໂຢ​ໂກ​ຮາ​ມາ ໃນ​ອາ​ທິດ​ທີ່​ຜ່ານ​ມາ.
ຈຳນວນຜູ້ເສຍຊີວິດສູງສຸດຍ້ອນໄວຣັສໂຄໂຣນາ ໃນຈີນແຜ່ນດິນໃຫຍ່ຕອນນີ້ໄດ້ເພີ່ມຂຶ້ນເປັນ 908 ຄົນ ຫຼັງຈາກກ່ອນໜ້ານີ້ໄດ້ກາຍຈຳນວນຜູ້ເສຍຊີວິດຈາກໂຣກລະບາດ SARS ໃນປີ 2002-03, ອີງຕາມການກ່າວຂອງບັນດາເຈົ້າໜ້າທີ່ ຈີນ ໃນວັນອາທິດວານນີ້ ຄະນະກຳມາທິການສຸຂະພາບແຫ່ງຊາດຂອງ ຈີນ ໄດ້ລາຍງານການເສຍຊີວິດເພີ່ມເຕີມໃນວັນອາທິດວານນີ້ ພ້ອມກັບ 3,062 ກໍລະນີໃໝ່, ເຊິ່ງໄດ້ເກີດຂຶ້ນ ຫຼັງຈາກມີລາຍງານ ກ່ຽວກັບ ການຫຼຸດລົງຂອງກໍລະນີຕ່າງໆໃນວັນເສົາທີ່ຜ່ານມາ ເຊິ່ງແມ່ນການຫຼຸດລົງຄັ້ງທຳອິດໃນຮອບດົນກວ່ານຶ່ງອາທິດ ອາການຕິດເຊື້ອໄວຣັສຜ່ານທາງເດີນລົມຫາຍໃຈ ທີ່ເປັນອັນຕະລາຍຢ່າງຮຸນແຮງ ຫຼື SARS ເຊື່ອວ່າໄດ້ຂ້າຄົນ 774 ຄົນ ແລະ ລົ້ມປ່ວຍ 8,100 ຄົນໃນ ຈີນ ແລະ ເຂດການປົກຄອງພິເສດແຫ່ງ ຮົງກົງ ສື່ມວນຊົນ ຍີ່ປຸ່ນ ໄດ້ລາຍງານໃນວັນຈັນມື້ນີ້ວ່າ ມີຫຼາຍກວ່າ 60 ກໍລະນີທີ່ໄດ້ຮັບການຢືນຢັນຢູ່ເທິງເຮືອສຳລານທີ່ໄດ້ທຽບທ່າຢູ່ແຂວງ ໂຢໂກຮາມາ ໃນອາທິດທີ່ຜ່ານມາ ມີຄົນທັງໝົດ 130 ຄົນທີ່ໄດ້ລົ້ມປ່ວຍຢູ່ເທິງເຮືອສຳລານ Diamond Princess, ເຊິ່ງໄດ້ຖືກກັກເພື່ອກວດໂຣກ ຫຼັງຈາກຜູ້ໂດຍສານຄົນນຶ່ງ ຜູ້ທີ່ໄດ້ຂຶ້ນກຳປັ່ນໃນ ເກາະ ຮົງກົງ ຖືກກວດພົບໄວຣັສດັ່ງກ່າວ ໃນຂະນະດຽວກັນ, ອັງກິດ ໄດ້ຢືນຢັນກໍລະນີທີສີ່ຂອງ ໄວຣັສໂຄໂຣນາ ຂອງເຂົາເຈົ້າ ແລະ ສເປນ ໄດ້ຢືນຢັນສອງກໍລະນີ, ພ້ອມກັບທັງສອງກໍລະນີນັ້ນໄດ້ຕິດມາໂດຍຄົນຜູ້ທີ່ໄດ້ເດີນທາງໄປ ຝຣັ່ງ ປະຊາຊົນຫຼາຍລ້ານຄົນແມ່ນຍັງຄົງຖືກຈຳກັດພື້ນທີ່ໃນແຂວງ ຮູເບ, ເຊິ່ງແມ່ນແຂວງທີ່ບໍ່ມີທາງອອກສູ່ທະເລ ທີ່ເປັນຈຸດສູນກາງຂອງການແຜ່ລະບາດຂອງໄວຣັສໂຄໂຣນາ ບ່ອນທີ່ປະຊາຊົນໄດ້ຮ້ອງທຸກ ກ່ຽວກັບ ການຂາດແຄນອາຫານ ເຈົ້າໜ້າທີ່ການຄ້າ ທ່ານ ຫວັງ ບິນ ໄດ້ກ່າວໃນວັນອາທິດວານນີ້ວ່າ ມັນມີການບໍລິການຂົນສົ່ງທີ່ບໍ່ດີ, ມີການຂຶ້ນລາຄາຕ່າງໆ ແລະ ຂາດແຮງງານ ທ່ານໄດ້ຍອມຮັບວ່າ “ມັນຍາກສຳລັບຕະຫຼາດທີ່ຈະທຳການຈັດຫາໃຫ້ເທົ່າກັບລະດັບປົກກະຕິ ” ປັດຈຸບັນນີ້, ທ່ານໄດ້ກ່າວວ່າມັນມີການຈັດສົ່ງຊີ້ນໝູ ແລະ ໄຂ່ຫ້າວັນ, ແລະ ການຈັດສົ່ງຜັກສາມວັນ ທະນາຄານກາງຂອງ ຈີນ ໄດ້ກ່າວວ່າ ເລີ່ມຕົ້ນວັນຈັນມື້ນີ້ ເຂົາເຈົ້າຈະສະໜອງເງິນ 300 ຕື້ຢວນ ເພື່ອຊ່ວຍຫົວໜ່ວຍທຸລະກິດຕ່າງໆທີ່ໄດ້ເຂົ້າຮ່ວມໃນການຕໍ່ສູ້ກັບໂຣກລະບາດນີ້